Alan Ford (strip)

Alan Ford je italijanski komični strip koji su kreirali Max Bunker (Luciano Secchi) i Magnus (Roberto Raviola),Autori stripa  sa stranice istoimenog magazina Alan Ford 11.5.2014  a štampa se od 1969.] Strip je satirična interpretacija klasičnih tajnih agenata, ispunjena nadrealnim i crnim humorom, te sarkastičnim referencama na aspekte savremenog italijanskog i zapadnog društva. Lik Alana Forda nacrtan je po uzoru na britanskog glumca Petera O'Toolea.

Iako je ubrzo nakon predstavljanja postao široko popularan u Italiji, Alan Ford je ostao relativno nepoznat izvan Italije. Francuska, danska i brazilska izdanja ubrzo su propala, ali jedino drugo strano izdanje, u SFR Jugoslaviji, postiglo je ogroman uspjeh, postavši i ostajući jedan od najpopularnijih stripova u bivšoj zemlji i njenim nasljednicima.

Iako se početna radnja u prvih nekoliko epizoda razvija oko agenta po imenu Alan Ford, on je kasnije samo jedan od centralnih likova: Grupa TNT je skup neprilagođenih tajnih agenata, koji djeluju iz cvjećare u New Yorku, Sjedinjene Američke Države, koju koriste kao paravan za svoje tajno sjedište. Oni su nesposobni i lijeni, ali inteligentni i lukavi, posebno kada to odgovara njihovim ličnim interesima. Njihove neobične biografije su patuljaste u poređenju s biografijom njihovog čvrstog i lukavog vođe, Broja Jedan, lika Metuzalema koji pronevjerava milione koje grupi plaća američka vlada ili gradski oci za tajne misije, dok svojim agentima plaća bijednu platu.

Strip ismijava aspekte američkog društva, kao i direktne reference na lokalnu italijansku stvarnost, čije su društvene probleme Magnus i Bunker često satirizirali, kao i termine na milanskom dijalektu.

 Izdavanje 
Prvi broj Alana Forda izašao je u Italiji u maju 1969.Alan Ford slavi 45 godina: Halo Bing, kako brat?  radiosarajevo.ba pristupljeno 31.5 2014 Nakon samo nekoliko brojeva strip je stekao iznimnu popularnost. Nakon broja 75. Magnusa kao crtača zamjenjuje Paolo Piffareiro. Nakon toga dolazi do postupnog ali stalnog pada u kvaliteti Alana Forda. Alan Ford izlazi u Italiji u novim epizodama redovito (mjesečno) i danas. Raznim promjenama crtača i scenarista, tokom vremena, izgubili su se i mnogi sporedni likovi koji su stripu davali dodatnu draž, a sam strip je izgubio osnovnu crno-humornu nit.

 Mjesto radnje, glavni i sporedni likovi 

 Grupa TNT Biografije glavnih likova 11.5.2014 
Alan je stidljiv, pošten, skroman i prije svega naivan mladi čovjek, bez roditelja i rodbine. Odrastao je u sirotištu. Totalni je gubitnik. Opisan je kao lik kojeg odlikuju izrazito pozitivne osobine, čime predstavlja suštu suprotnost njegovom pretpostavljenom Broju 1. Nosi plavu majicu i plave hlače, što odlično stoji uz njegovu plavu kosu i plave oči. Vrlo je naivan i dobrodušan pa ga se često iskorištava. Čista je suprotnost drugom poznatom tajnom agentu Jamesu Bondu. Igrom slučaja i zamjene identiteta postaje tajni agent i član grupe TNT. Ova grupa, koju čine najrazličitiji likovi, rješava brojne tajne zadatke, redovito riskirajući vlastiti život. Međutim, od toga nemaju neke velike financijske koristi već su uglavnom gladni i poderani odrpanci. Sjedište Grupe TNT je cvjećarnica u Petoj Aveniji, a mjesto radnje grad New York.

Ostali članovi grupe TNT:

 Minuette Macon, lijepa francuskinja, od 2005 je Alanova desna ruka i trenutna ljubav. Ostali članovi grupe TNT su nestali i grupa se sada sastoji od Alana, Minuette i Klodovika, pod imenom "Jeftina agencija T.N.T za istrage".
 Vođa grupe TNT je Broj 1,starac u kolicima i sa dugačkom bradom. O njemu osobno se ne zna gotovo ništa. On,međutim, ima malu crnu knjižicu u kojoj se nalaze podaci i grijesi iz prošlosti o svemu i svakomu. Broj 1 je iznimno škrt pa sve financijske uspjehe grupe zadržava za sebe a svojim ljudima daje tek mrvice. Često zna i ispričati poneku priču gdje se uz poznate osobe iz historije pojavljuje i on osobno.
 Bob Rock (Robert Rock) je niskog rasta i ima veliki nos (autoportret Magnusa). Zbog toga je vrlo iskompleksiran i tanak sa živcima. U vječnoj je svađi sa svima. Ima tri brata, Tim, Tom i Tumb, koji su prije bili kriminalci. Njihov otac je poginio u pljački banke a majka je pogubljena na električnoj stolici.
 Sir Oliver (Sir Oliver Oliver) je englez i uvijek je u odijelu i cilindru. Najsposobniji je član grupe ali ima naviku da ukrade sve što mu dođe pod ruku.
 Grunf (Grunt von Grunt) je izumitelj koji je u stanju za nevjerovatno malo novaca proizvoditi najrazličitije izume. Ti izumi gotovo uvijek rade ali skoro nikada onako kako bi trebali. Grunf često nosi majice sa najrazličitijim natpisima npr. Ko leti vrijedi, ko vrijedi leti, ko ne leti ne vrijedi.
 Šef (Gervasius Twinklminkelson) je nekada bio zamjenik Broja 1, a sada samo spava u cvjećarnici.
Jeremija (Jeremija Lešina) je čovjek koji boluje od svih mogućih bolesti i neprestano kuka kako će umrijeti.
 Postoje i brojne životinje koje dijele sudbinu članova grupe TNT. To su pas Nosonja, papagaj koja govori Klodovik, mačka Prudy, zamorac Skviki...

 Sporedni likovi Biografije sporednih likova  11.5.2014 

Uz članove grupe TNT postoje i niz sporednih likova koji se uvijek iznova pojavljuju:

 Njihov susjed je stari penzioner koji se stalno svađa sa njima jer u životu nema pametnijeg posla.
 Brok je policijski inspektor ali baš i nije previše sposoban za taj posao.
 General War povjerava Broju 1 zadatke od nacionalne sigurnosti koji su naravno dobro plaćeni
 Xerex je zmija koju je Broj Jedan dobio na čuvanje od prijatelja te je i ujedno veliki uživatelj ruma
 Sigmund Listić - uvijek "nacvrcani" poštar koji nosi pisma s godinama zakašnjenja
 Pizistrat Nelson - također poštar koji stalno "žica" napojnice, samim tim je uvijek u nemilosti članova grupe.
 Brenda je djevojka iz sirotišta u koju je nesretno (kao i uvijek) zaljubljen Alan Ford.
 Bert je glavni pomoćnik generala Wara u Minisarstvu za istraživanje ruda i gubljenje vremena.
 Veliki Cezar - bivši gangster, šef podružnice grupe u LA-u. Okružen je zvijerima, gorilom Theodorom, crnom panterom Betty, psom Teddyem, a za njega rade izumitelj Lamp, te Bobova braća, Tim, Tom i Tumb.
 Trgovac Bing  Sir Oliver često njemu prodaje ono što ukrade.
 Alonisius Alonisius Stari poznanik Broja Jedan
 Bert pomoćnik Generala Wara 
 Tobia Quantrill stari prijatelj Broja Jedan

 Negativci Biografije negativnih likova  11.5.2014  

 Superhik je najveći neprijatelj Grupe TNT. On krade od siromašnih i nemoćnih da bi dao bogatima; usporedba sa Robin Hoodom je neizbježna. Po danu je čistač i zbog toga ne voli siromašne ljude jer oni bacaju smeće posvuda. Doživio je nesreću u kojoj se zamalo utopio u hiljadama litara alkohola iz neke tvornice. Tada je dobio veliku moć i u stanju je svakoga savladati svojim alkoholnim zadahom.
 Bepa Joseph je ženski lik (životna ljubav Superhika) - također je svojevrsni neprijatelj grupe TNT. Krasi je impozantna veličina, bradavica na nosu i trodnevna brada.
 Gumiflex je bitno opasniji, uporniji i učinkovitiji neprijatelj grupe TNT. Tajanstvena osoba gumenog lica, koja nevjerovatnom lahkoćom mijenja izgled i identitet.
 Konspirator
 Margot - superšpijunka inspirirana likom Modesty Blaise, najdugovječniji neprijatelj Grupe TNT, susreću se s njom od prvih brojeva. Radi za onoga ko vise plaća.
 Tromb, debeli čovječuljak koji želi uništiti planet Zemlju.
 Maharadža Blic -  nesretni činovnik koji je odlučio opljačkati banku na električnom slonu
 Trio Fantastikus - čine ga Konspirator, Dr.Alsar i Stampel - sasvim neobična grupa pljačkaša banaka
 Baby Kate - šefica bande duhova, likova iz 30-tih godina 20. vijeka. Nesretno zaljubljena u Alana Forda.
 Veliki Cezar"- nekad desna ruka Broja 1 i voditelj poslovnice u L.A. koji ga je izdao i time navukao bijes i vječnu mržnju i progon od strane grupe TNT. Često se pojavljuje u kombinaciji s nekim od negativaca u ulozi savjetnika. Njegovo najače oružje je dugogodišnja saradnja sa grupom TNT koja mu omogućuje dobro poznavanje metoda rada grupe i predviđanje svakog njihovog koraka unaprijed i to ga čini neuhvatljivim.
 Barun Vurdalak'' - vođa bande vampira

 Reference 

 Vanjski linkovi 
Službena stranica stripa 
Specijalna izdanja  

Kategorija:Italijanski stripovi
Kategorija:Stripovi osnovani 1969.
*